חיים חובארה

מארי חיים חובארה (במקור: חֻבַּארֵה, ה'תרס"ב  – ז' בשבט ה'תשכ"ב, 1902 – 12 בינואר 1962) היה מרבני יהדות תימן, דיין וראש ישיבה.

ביוגרפיה
נולד בצנעא בירת תימן, ליהודה חבארה ולרומיה לבית עוזיירי. למד אצל הרב הראשי מארי יחיא יצחק הלוי. בהיעדרו של הרב הראשי ולאחר שנתמנה ידידו הרב יוסף שמן לרב בית הכנסת בית אלריעאני, החל הרב חובארה למלא את מקום רבו בהנהגת בית הכנסת אלמדרש.

אחר פטירת הרב הראשי, בשנת ה'תרצ"ב (1932) התמנה הרב חובארה לעמוד בראש "אלמדרש". הוא לימד גם בישיבות בית אלשיך (בראשה עמד הרב חיים כסאר) ובית שרעבי ושימש כדיין ופוסק.

בשנת ה'תש"ד (1944) עלה לארץ ישראל והתפרנס מכתיבת סת"ם. התבקש לשמש כדיין בבית הדין של העדה התימנית בירושלים. בתקופת מלחמת העצמאות עבר לשכונת בקעה ושימש כראש ישיבת "ימין משה".

בשנת ה'תשי"ח (1958) התמנה לדיין בבית הדין בבאר שבע וברחובות, וכעבור זמן התמנה לדיין בבית הדין בתל אביב.

נפטר בז' בשבט ה'תשכ"ב בהיותו בן שישים.

לקריאה נוספת
"שערים", דברי הרב שלום יצחק הלוי, י"ט בשבט ה'תשכ"ב (1962)
המודיע, דברי הרב יחיא אלשיך, ז' בשבט ה'תשכ"ג (1963), במלאת שנה לפטירתו

הערות שוליים

רבני צנעא
אחרוני תימן
רבנים תימנים ישראלים
דייני בתי הדין הרבניים
עולים במלחמת העולם השנייה
ישראלים ילידי תימן
יהודים הקבורים בבית הקברות סנהדריה
ישראלים שנולדו ב-1902
ישראלים שנפטרו ב-1962